Simbolių paletės žinynas
Simbolių paletė leidžia jums patogiai pasiekti kompiuterio klaviatūroje nesančius simbolius, pavyzdžiui diakritikus, matematinius simbolius, specialiuosius ir skyrybos ženklus.

Įžanga

Simbolių paletė
Simboilų paletė
Simbolių paletė leidžia jums patogiai pasiekti kompiuterio klaviatūroje nesančius simbolius, pavyzdžiui diakritikus, matematinius simbolius, specialiuosius ir skyrybos ženklus. Naudodamiesi programa iš įtaiso galite įterpti simbolius į tekstą kaip tekstinius dokumentus ar terminalą. Pagal savo poreikius galite tinkinti įtaiso turinį.
Simbolių paletė palaiko UTF-8 koduotę, todėl įtaisą galite naudoti bet kokio Unikodo ženklo įvedimui.

Simbolių paletės įdėjimas į skydelį
Kad pridėtumėte Simbolių paletę į skydelį, atlikite šiuos žingsnius:
Dešiniuoju klavišu paspauskite ant skydelio.
Pasirinkite Įdėti į skydelį.
Slinkite per elementų sąrašą Įdėti į skydelį dialoge, tada pasirinkite Simbolių paletė.
Spauskite pridėti.

Simboliai
Kuomet pirmąkart į skydelį pridedate Simbolių paletę, ja bus galima įvesti iš anksto numatytuosius simbolius. Juos galite pasirinkti iš numatytosios ar kitų paruoštų palečių. Kiekviena paruoštoji paletė yra susieta su standartiniais ženklais jūsų klaviatūroje.

Simbolio pasirinkimas
Kad iš paletės pasirinktumėte simbolį ir jį įterptumėte į tekstą, atlikite šiuos žingsnius:
Paletėje paspauskite ant reikiamo simbolio.
Nuveskite pelės žymeklį į programą, kurioje norite panaudoti simbolį ir simbolio įterpimui paspauskite vidurinį pelės mygtuką. Jei programa leidžia, simbolį taip pat galima įdėti iš iškarpinės.
Įterpimą galite kartoti spaudinėdami vidurinį pelės mygtuką kiek tik norite, kol arba simbolis atžymimas, arba pasirenkate tekstą kitoje programoje.
Kad atžymėtumėte simbolį, paspauskite jį darkart arba sputelėkite kitą.
Kai kurios programos gali neleisti įdėti tam tikrų ženklų.

Iš anksto numatytos simbolių paletės rodymas
Galite pakeisti programos rodomus simbolius į kitą jau paruoštą paletę. Kad ją matytumėte, atlikite šiuos žingsnius:
Paspauskite Pasiekiamų palečių mygtuką įtaise – žemyn nukreiptą rodyklę kairėje.
Paspauskite ant paletės, kurią norite matyti.
Galite pasirinkti reikiamą simbolį iš įtaise rodomos simbolių paletės, tada jį įterpti į tekstą.

Simbolių klavišai
Šioje lentelėje pavaizuoti klaviatūros simboliai ir su jais susiejamų simbolių grupės. Klaviatūros simboliai surašyti pirmame lentelės stulpelyje, o susiejamų simbolių grupės – kituose.

Simbolių grupės, susiejamos su klaviatūros klavišais
Rodomos su įvairiais klaviatūros klavišais susiejamos simbolių grupės.

Simbolių paletės tinkinimas

Simbolių paletės nustatymai
Simbolių paletės nustatymai

Palečių konfigūravimas
Kad sukonfigūruotumėte Simbolių paletę, ant įtaiso spauskite dešiniu pelės mygtuku ir pasirinkite Nustatymai. Simbolių paletės nustatymų dialoge yra Palečių sąrašas su įtaise galimomis paletėmis. Dialogo išjungimui spauskite Užverti.
Kad pridėtumėte naują paletę, spauskite mygtuką Pridėti. Daugiau informacijos – žr. Naujos simbolių paletės paruošimas
Kad paletę pašalintumėte iš įtaiso, spauskite mygtuką Ištrinti.
Kad paletę redaguotumėte, pasirinkite ją ir spauskite mygtuką Taisa. Paletę pakeiskite Redaguoti paletę dialoge, tada spauskite Gerai.

Naujos simbolių paletės paruošimas
Šią programą galite naudoti naujos simbolių paletės sukūrimui. Kad tą padarytumėte, atlikite šiuos žingsnius:
Įtaisą paspauskite dešiniu pelės klavišu, pasirinkite Nustatymai. Rodomas Nustatymų dialogas.
Paspauskite mygtuką Pridėti – rodomas dialogas Pridėti paletę.
Atverkite Simbolių lentelę, tada pasirinkite naujoje paletėje norimus matyti simbolius. Galite pasirinkti iki 25 iš jų.
Nukopijuokite Teksto kopijavimui turinį iš Simbolių lentelės į paletės teksto langelį Pridėti paletę lange.
Spauskite Gerai.
Simbolių paletės galimų palečių sąraše atsiranda naujoji paletė.